Biblija (Tomislav Dretar)/Kazneni rat protiv Benjamina


Kazneni rat protiv Benjamina 
Kazneni rat protiv Benjamina
20 1 Svi sinovi Izraelovi iziđoše i, kao jedan čovjek, zajednica se okupi počev od Dana sve do Ber-Ševe kao i zemlja Galad, kod GOSPODARA ALLAHA u Mispi. 
2 Poglavari sveg puka, sva plemena Izraelova se predstaviše na saboru puka Božjeg, 400 tisuća pješaka, vještih strijelaca. 
3 Sinovi Benjaminovi doznaše da sinovi Izraelovi bijahu uspeli se do Mispe. Sinovi Izraelovi rekoše: ”Izvijestite nas kako se dogodio taj zločin.“  
4 *Levit, muž žene koja bijaše ubijena, odgovori: ”Bilo je to u Givei u Benjaminu kad sam stigao onamo, ja i moja suložnica za provesti  ondje.  
5 Vlasnici Givee se digoše protiv mene, i, tokom noći, okružiše kuću u kojoj ja bijah; oni su me htjeli ubiti i zloupotrijebili su moju suložnicu do te mjere da je umrla. 
6 Ja sam uzeo svoju suložnicu, isjekao ju i razaslao po svoj teritoriji baštine Izraelove, jer oni su počinili jednu razvratnost i jedno besramlje u Izraelu. 
7 Vi svi, sinovi Izraela, dajte si riječ i savjetujte se sami ovdje! “
8 Sav se puk podiže kao jedan čovjek govoreći: ”Nitko od nas neće se vratiti k šatoru svom, i nitko se neće vratiti domu svom. 
9 A sada, evo što ćemo mi učiniti glede Givee: popet ćemo se protiv nje ždrijebajući; 
10 i svi ćemo izgubiti, u svim plemenima Izraelovim, deset ljudi na stotinu, stotinu na tisuću i tisuću na deset tisuća za priskrbiti hranu puku, onima koji će ići kazniti Benjamina prema svem besramlju koje je učinjeno u Izraelu.“ 
11 Svi ljudi Izraelovi ujediniše se protiv grada, združeni kao jedan čovjek.
12 Plemena Izraelova poslaše ljude u svo pleme Benjaminovo za reći mu:  ”Koji je to zločin koji se zbio među vama? 
13 A sada,  izručite  te ljude, te ništarije koje su u Givei, da bismo ih pogubili i uklonili zlo iz Izraela. “ Sinovi Benjaminovi ne htjedoše poslušati glas svoje braće, sinova Izraelovih. 
14 Dolazeći iz svojih gradova, sinovi Benjaminovi se ujediniše u Givei za poći u rat protiv sinova Izraelovih. 
15 Onog dana, sinovi Benjaminovi došli iz gradova, predstaviše se na popisu: njih bijaše 26.000 ljudi vještih na maču, ne računajući žitelje Givee čiji popis dade 700 ljudi po izboru. 
16 u svem narodu bijaše 700 ljudi po izboru ljevaka. Svaki od njih mogaše, kamenom svoje praćke, strijeljati na jednog konja, a da ga ne promaši. 
17 Ljudi Izraelovi također se predstaviše na popisu; Ne računajući Benjamina, njih bijaše 40.000 vještih na maču, sve ljudi bojovnici. 
18 Oni pođoše i uspeše se u Betel  za savjet Božji, i sinovi Izraelovi rekoše: ” Tko će od nas otići kao prvi za zaratiti s Benjaminom?“. A GOSPOD reče: ” To je Juda! “
19 Sinovi Izraelovi se digoše u rano jutro i utaboriše se kod Givee. 
20 Izišli za bitku protiv Benjamina, ljudi Izraelovi se poredaše u ratni poredak nasuprot Givee. 
21 Sinovi Benjaminovi iziđoše iz Givee, oni oboriše 22.000 Izraelovih ljudi. 
22 Puk ljudi Izraelovih se oporavi i iznova se oni postrojiše za boj na mjestu gdje se bijahu postrojili prvi put. 
23 Sinovi Izraelovi se uspeše plakati pred GOSPODOM sve do na večer, i oni upitaše za savjet GOSPODOV: Trebam li ja još voditi boj protiv sinova Benjaminovih, brata moga? “  GOSPOD odgovori: ” Idite protiv njega! “ 
24 Drugog dana, sinovi Izraelovi se primaknuše sinovima Benjaminovim.  
25 Tog drugog dana Benjamin iziđe iz Givee njima u susret i oni oboriše još 18 tisuća ljudi između sinova Izraelovih, sve vještih maču. 
26 Svi sinovi Izraelovi i sav puk uspeše se i dođoše u Betel; ondje oni plakaše posjedali pred GOSPODOM, i oni postiše tog dana sve do navečer, uzdigoše holokauste i *žrtve mira pred GOSPODOM. 
27 Sinovi Izraelovi upitaše za savjet GOSPODARA ALLAHA - u stvari, *kovčeg saveza Božjeg nalazio se na tom mjestu onih dana. 
28 Pinhas, sin Eleazara, sina Aaronova, stajaše pred njim, u one dane: ” Trebam li ja opet  rekoše oni, izići u boj protiv sinova Benjamina brata mojega?“ GOSPOD odgovori: ” Idite, jer sutra izručit ću ga u vaše ruke. “
29 Izrael postavi ljude u zasjedu uokolo Givee. 
30 Trećeg dana, sinovi Izraelovi se uspeše protiv sinova Benjaminovih i postrojiše se protiv Givee kao i prošli put. 
31 Sinovi Benjaminovi iziđoše u susret puku, oni se pustiše povući daleko od grada i počeše, nanositi žrtve među pukom, otprilike 
30 ljudi Izraelovih, na cestama koje se uspinju, jedna u Betel, druga u Giveu u sred ravnice. 
32 Sinovi Benjaminovi rekoše: ” Evo ih potučenih pred nama kao i prethodnog puta. “ Ali Izraeliti si bijahu rekli: ” Mi ćemo bježati i odvući ćemo ih daleko od grada na ceste. “ 
33 Svi ljudi Izraelovi, budući iskočili sa svojih mjesta, postrojiše se za bitku u Bal-Tamaru dok se zasjeda Izraelova povuče sa svojeg položaja na zapad od Geva. 
34 Deset tisuća izabranih ljudi uzetih u svem Izraelu stigoše pred Giveu; bitka bi nemilosrdna, ali Benjaminiti ne znadoše da se nesreća oborila na njih. 
35 GOSPOD potuče Benjamina pred Izraelom, i, u onaj dan, sinovi Izraelovi nanesoše gubitak Benjaminu od 25.000 ljudi, sve vještih na maču. 
36 Sinovi Benjaminovi vidješe da bijahu potučeni.
Ljudi Izraelovi ustupiše teren Benjaminu, jer računaše na zasjedu  koju bijahu postavili pokraj Givee. 
37 Zasjeda se baci u punoj brzini prema Givee, rasporedi se i pobi sav grad oštricom mača. 
38 No, bijaše ovaj dogovor između ljudi Izraelovih i onih u zasjedi: ovi posljednji trebaju napraviti jedan dimni signal iz grada. 
39 Ljudi Izraelovi   se okrenuše natrag u bitci, a Benjamin poče nanositi žrtve među ljudima Izraelovim, otprilike 30 ljudi, ” Uistinu, rekoše si oni, evo ih potpuno pobijeđenih pred nama kao u prvom boju! “ 
40 Ali signal, jedan dimni stub bijaše se počeo dizati iznad grada, i, kad se Benjamin okrenu, kad ono sav se grad dizaše u plamenu spram nebu.  
41 Ljudi Izraelovi bijahu dakle napravili zaokret, a ljudi Benjaminovi biše preneraženi videći kako se nesreća oborila na njih. 
42 Oni okrenuše leđa pred ljudima Izraelovim u pravcu pustinje, ali bojni red ih proganjaše i oni bijahu masakrirani  na pola puta od onih koji dolaziše iz grada. 
43 Okružiše Benjamina, progoniše ga bez predaha,  gaziše ga  sve do nasuprot Gevu  prema istoku sunca. 
44 Kod Benjamina 18.000 ljudi pade, sve srčani ljudi. 
45 Okrećući leđa, oni pobjegoše prema pustinji, prema stijenju Rimon. Pokupiše ih 5.000 usput, i proganjaše ih sve do Gideoma i ubiše ih još 2.000.
46 Zbroj Benjaminita koji padoše onog dana bi 25.000 ljudi vještih na maču, sve srčani ljudi. 
47 Šest stotina ljudi okrenuše leđa i pobjegoše prema pustinji Rimon, i ostadoše na stijeni Rimon tokom četiri mjeseca. 
48 Ljudi Izraelovi vratiše se prema sinovima Benjaminovim i posjekoše ih oštricom mača, iz grada u grad, ljudi kao i, stoke i svega što se tu nalaziše. Što više, oni zapališe sve gradove na koje naiđoše.